Inge Hansen er ikke helt ny i pædagogernes verden - ej heller inden for fagforeningen. I mere en tyve år har hun bestridt forskellige poster i BUPL. Inge Hansen mener, at det er medlemmerne, som ved, hvor knasterne er i de nordjyske kommuner. Derfor er det vigtigt, at medlemmerne spiller en aktiv rolle i det fagpolitiske arbejde med at sikre gode institutioner i Nordjylland. - Jeg har hørt flere nye medarbejdere spørge: "Hvad skal jeg med BUPL?". Jeg tror det er vigtigt, at vi arbejder med at udvikle nye former for kommunikation og deltagelse. Vi skal løbende tilpasse BUPL til medlemmernes behov, siger hun. Inge Hansen afløser Birgit Elgaard som formand i BUPL Nordjylland.

Referat:
På en generalforsamling tirsdag valgte BUPL i Nordjylland nye formand. Det bliver Inge Hansen, som kommer fra et job som centerleder for Børne- og Ungehuset i Løvbakken i Nørresundby